Igler

Børsteigler
 Snabeligler
 Kjeveigler
 Svelgigler

Igler (vitenskapelig navn: Hirudinea) er en klasse av leddormer i dyreriket. Det finnes tre typer igler: Ferskvanns- brakkvanns- og saltvannsigler. De fleste iglene lever i ferskvann. I likhet med meitemarker er igler hermafroditter. Den mest kjente igletypen er blodiglen (Hirudo medicinalis), som har naturlig forekomst i Europa, og som har vært brukt til årelating i århundrer. I Norge er den imidlertid sjelden, og lever bare i noen få dammer.

Størrelsen varierer fra 1 til 30 cm. Alle iglearter er kjøttetere. Noen av dem er rovdyr som jager et utvalg av virvelløse dyr dyr som f.eks. ormer, snegler og insektlarver, mens et fåtall er parasitter som lever av å suge blod fra virveldyr som f.eks. krypdyr, fisk og pattedyr. Enkelte arter lever også av frø. Hvis de får sjansen kan de også leve av menneskeblod. Slike blodsugende igler har vært mye brukt i folkemedisinen. Blodiglen skiller ut et stoff som hindrer at blodet størkner. Stoffet finnes i spyttet til iglen, og forskning har avslørt at dette stoffet kan brukes til å løse opp mindre blodpropper. Iglens største fiender er fisk, vannlevende insekter, skalldyr (krabber og hummer) og andre igler med evne til å finne sine egne.

Systematisk inndeling / norske arter 

 Rekken Leddormer, Annelida
 Klassen Igler, Hirudinea
 Gruppen Børsteigler
 Familien Acanthobdellidae – én art i Norge
 Børsteigle, Acanthobdella peledina Grube
 Gruppen Snabeligler
 Familien Fiskeigler, Piscicolidae – to arter i ferskvann i Norge (flere i havet):
 Fiskeigle, Piscicola geometra (Linnaeus) – spredt, ikke vanlig
 Lakeigle, Cystobranchus mammilatus (Malm.) – sjelden, Østlandet
 Breiflabbigle, Calliobdella lophii – oftest på breiflabb
 Calliobdella nodulifera – på mange ulike saltvannsfisker
 Skateigle, Pontobdella muricata
 Familien Flatigler, Glossiphoniidae
Andeigle, Theromyzon tessulatum (O.F. Müller) – over hele landet
 Mørk andeigle, Theromyzon maculosum (Rath.) – sjelden, mangler på Sør- og Vestlandet
 Fireøyet flatigle, Hemiclepsis marginata (O.F. Müller) – sjelden, Østlandet
 Liten bruskigle, Glossiphonia heteroclita (Linnaeus) – sjelden, Østlandet og Nord-Norge
 Stor bruskigle, Glossiphonia complanata Linnaeus – over hele landet
 Damigle, Batracobdella paludosa (Carena) – sjelden, Østlandet
 Vorteigle, Boreobdella verrucata (F. Müller) – sjelden, Østlandet
 Toøyet flatigle, Helobdella stagnalis (Linnaeus) – over hele Norge
 Gruppen Kjeveigler
 Familien Hirudidae
 Hesteigle, Haemopsis sanguisuga (Linnaeus) – trolig vanlig over hele Norge
 Blodigle (Medisinigle) Hirudo medicinalis Linnaeus – sjelden, men finnes her og der i Sør-Norge, kanskje særlig på Sør-Vestlandet
 Gruppen Svelgigler
 Familien Erpobdellidae
 Hundeigle, Erpobdella octoculata (Linnaeus) – Sør-Norge
 Erpobdella testacea  – usikkert om denne finnes på Østlandet

Kilder 
 Dolmen, D. (1996) Hirudinea, Igler. Side 80-82 i: Aagaard, k. og Dolmen, D. (red.) Limnofauna norvegica. Tapir, Trondheim. ISBN 82-519-1214-8

Eksterne lenker 
 
 Igler på SNL

 
Parasitter
Dyr formelt beskrevet i 1818
Tradisjonell kinesisk medisin
Dyr formelt beskrevet av Jean-Baptiste de Lamarck